A BIZOTTSÁG 1876/2002/EK RENDELETE

(2002. október 21.)

egy takarmány-adalékanyag új alkalmazásának ideiglenes engedélyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1756/2002/EK rendelettel[1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre[2] és különösen annak 4. cikkére,

mivel:

(1) A 70/524/EGK irányelv 9e. cikkének (1) bekezdése előírja, hogy egy új adalékanyag takarmányokban történő alkalmazására vagy a már engedélyezett adalékanyag új alkalmazására akkor adható ki ideiglenes engedély, ha teljesülnek az irányelv 3a. cikkének b)-e) pontjában előírt feltételek, és ha a rendelkezésre álló eredmények alapján ésszerűen feltételezhető, hogy az adalékanyagot takarmányozásban alkalmazva az kifejti a 2. cikk a) pontjában említett hatások egyikét. Az irányelv C. mellékletének II. részében említett adalékanyagok esetében ilyen ideiglenes engedély legfeljebb négy évre adható.

(2) A gyártó vállalat új adatokat szolgáltatott annak érdekében, hogy kiterjesszék az e rendelet mellékletében ismertetett és a 70/524/EGK irányelv mellékleteiben a 24. szám alatt feltüntetett enzimkészítmény engedélyét egy új állatkategóriára. A benyújtott dokumentáció értékelése azt mutatja, hogy ideiglenesen engedélyezni lehet az alkalmazás ilyen irányú kiterjesztését.

(3) A dokumentáció értékelése azt mutatja, hogy szükség lehet bizonyos eljárásokra annak érdekében, hogy megvédjék a munkavállalókat a mellékletben feltüntetett adalékanyag hatásaitól. Ezt a védelmet azonban a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv[3] alkalmazásával kell biztosítani.

(4) A takarmányozási tudományos bizottság kedvező véleményt nyilvánított az enzimkészítmény biztonságossága tekintetében, a mellékletben ismertetett feltételekkel.

(5) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

A rendelet mellékletében szereplő, az "Enzimek" csoportjába tartozó készítmény takarmány-adalékanyagként történő alkalmazása a mellékletben megállapított feltételekkel engedélyezett.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 21-én.

a Bizottság részéről

David BYRNE

a Bizottság tagja

MELLÉKLET

Szám (vagy EK-szám) Adalékanyag Kémiai képlet, leírás Állatfaj vagy állatkategória Maximális életkor Legkisebb mennyiség Legnagyobb mennyiség Egyéb rendelkezések Az engedély lejárati ideje

Aktivitási egység a teljes értékű takarmány 1 kg-jában

"Enzimek

24. Endo-1,4-béta-xilanáz EC 3.2.1.8 Endo-1,3(4)-béta-glükanáz EC 3.2.1.6 Az Aspergillus niger (CNCM I-1517) által termelt endo-1,4-béta-xilanázt és endo-1,3(4)-béta-glükanázt tartalmazó készítmény; amelynek legkisebb aktivitása: 28 000 QXU/g4 140 000 QGU/g5 Tojótyúk - 560 QXU 2 800 QGU - - 1. Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. 2. Ajánlott adag a teljes értékű takarmány kilogrammjában: 560 QXU 2 800 QGU. 3. Nem keményítőalapú poliszacharidokban (elsősorban arabinoxilánokban és béta-glükánokban) gazdag, például több mint 20 % búzát és/vagy árpát tartalmazó összetett takarmányokban való alkalmazásra. 2006.10.01.

4 1 QXU az az enzimmennyiség, amely zab-xilánból, pH 5,1 mellett és 50 °C-on, percenként 1 mikromól redukálócukrot (xilóz-ekvivalenst) szabadít fel. 5 1 QGU az az enzimmennyiség, amely árpa-béta-glükánból, pH 4,8 mellett és 50 °C-on, percenként 1 mikromól redukálócukrot (glükóz-ekvivalenst) szabadít fel."

[1] HL L 265., 2002.10.3., 1. o.

[2] HL L 270., 1970.12.14., 1. o.

[3] HL L 183., 1989.6.29., 1. o.